เงินบาทเปิด 30.27/29
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.27/29 ปรับตัวอ่อนค่าจากเย็นวาน
1 เม.ย. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.27/29 ปรับตัวอ่อนค่าจากเย็นวาน 
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.27/29 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.25/26 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค
"(เงินบาท)เปิดตลาดเช้านี้นิ่งๆ อยู่แถว 30.27/29(บาท/ดอลลาร์)" นักบริหารเงิน กล่าว     
ปัจจัยที่กระทบต่อเงินบาทซึ่งตลาดจับตาดูวันนี้เป็นเรื่องการไหลเข้ามาของเงินทุนจากต่างประเทศในตลาดหุ้น และคาดการณ์แนวโน้มอัตราดอกเบี้ยจะปรับเพิ่มขึ้นเพื่อสกัดปัญหาเงินเฟ้อที่ยังขยายตัวในระดับที่สูง
สำหรับความเคลื่อนไหวของค่าเงินสกุลหลักต่างประเทศเช้านี้ เงินเยนอยู่ที่ระดับ 83.57/60 เยน/ดอลลาร์ ปรับตัวอ่อนค่าจากระดับ 82.91 เยน/ดอลลาร์ ส่วนเงินยูโรอยู่ที่ระดับ 1.4159/4163 ดอลลาร์/ยูโร ปรับตัวอ่อนค่าจากระดับ 1.4215 ดอลลาร์/ยูโร 
นักบริหารเงิน คาดว่า เงินบาทมีแนวโน้มแข็งค่า แต่ต้องดูท่าทีของธนาคารแห่งประเทศไทย(ธปท.)ว่าจะเข้ามาดูแลหรือไม่ โดยมองกรอบการเคลื่อนไหวของเงินบาทไว้ระหว่าง 30.20-30.30 บาท/ดอลลาร์